Tarybos Sprendimas
1988 m. gruodžio 21 d.
dėl Europos ekonominės bendrijos ir Alžyro Liaudies Demokratinės Respublikos susitarimo pasikeičiant raštais dėl iš Alžyro kilusių pomidorų koncentratų importo į Bendriją sudarymo
(88/646/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos rekomendaciją,
kadangi 1976 m. balandžio 27 d. buvo pasirašytas Europos ekonominės bendrijos ir Alžyro Liaudies Demokratinės Respublikos bendradarbiavimo susitarimas [1], kuris įsigaliojo 1978 m. lapkričio 1 d.;
kadangi Europos ekonominės bendrijos ir Alžyro Liaudies Demokratinės Respublikos susitarimas pasikeičiant raštais dėl iš Alžyro kilusių pomidorų koncentratų importo į Bendriją turi būti patvirtintas,
NUSPRENDÉ:
1 straipsnis
Šiuo sprendimu Bendrijos vardu tvirtinamas Europos ekonominės bendrijos ir Alžyro Liaudies Demokratinės Respublikos susitarimas pasikeičiant raštais dėl iš Alžyro kilusių pomidorų koncentratų importo į Bendriją.
Susitarimo tekstas pridedamas prie šio sprendimo.
2 straipsnis
Šiuo sprendimu Tarybos pirmininkui leidžiama paskirti asmenį, įgaliotą pasirašyti Susitarimą, privalomą Bendrijai.
3 straipsnis
Šis sprendimas įsigalioja kitą dieną po jo paskelbimo Europos Bendrijų oficialiajame leidinyje.
Priimta Briuselyje, 1988 m. gruodžio 21 d.